Zhantas/Cleaned-Kyrgyz_Wikipedia huggingface dataset:
Султан Ибраимов

Султан Ибраимов (1927, Чүй району
, Алчалы айылы – 1980, Бишкек) — мамлекеттик жана партиялык ишмер. 1978-ж. Кыргыз ССР Жогорку Советинин президиумунун төрагасы. 1943-жылдан колхозчу. Чүй райондук сугат системасы башкармасында гидротехник. Ташкент айыл чарба ирригация жана механизация инженерлер институтунун бүткөн соң (1954), Кыргыз ССР ИАнын суу чарба институтунда кенже ил. кызматкер. 1957-жылдан партиялык иштерде, 1961–66-ж. Кыргыз ССР суу чарба жана мелиорация министри. 1966-жылдан Кыргызстан КП БКнын катчысы. 1968–78-ж. партиянын КП Ош обкомунун 1-катчысы. 1978–80-ж. Кыргыз ССР Министрлер Советинин төрагасы. Эки Ленин, Октябрь Революциясы ордендери, медалдар менен сыйланган.

 Колдонулган адабияттар 
 Кыргыз тарыхы боюнча кыскача энциклопедия. Бишкек. 2003

Категория:Кыргыз тарыхы
Категория:Инсандар
Категория:Туулгандар 1927-жылы
Категория:Өлгөндөр 1980-жылы
Категория:Википедия:Карточка калыбы жок инсандар
Исанов Насирдин Исанович

Исанов Насирдин Исанович (7-ноябрь 1943-жыл, Көк-Бел айылы, Кыргыз ССР, СССР — 29-ноябрь 1992-жыл, Бишкек, Кыргызстан) — коомдук-мамлекеттик ишмер, экономика илимдеринин талапкери, Кыргыз Республикасынын премьер-министри (1991–1992), СССР инженердик академиясынын академиги (1991).

 Өмүр таржымалы 
Москва курулуш трестинде жумушчу (1960–61). 1965-ж. Москва инженердик-курулуш институтун бүтүргөн. 

1965–70-ж.ж. «Ошшааркурулуш» трестинин 3-курулуш монтаж башкармалыгынын прорабы, участоктун начальниги, башкы инженери. 

1970–74-ж. Кыргызстан КП Ош обкомунун курулуш бөлүмүнүн инструктору, «Нарынсууэнергиякурулуш» башкармасынын парткомунун катчысы. 

1974–83-ж. Кыргызстан ЛКЖСМ Ош обкомунун 1-катчысы, курулуш жана шаардык чарба бөлүмүнүн башчысы. 

1983–86-ж.ж. Кыргыз ССРинин Мамлекеттик курулуш комитетинин төрагасынын орун басары, Кыргыз ССРинин министри (1986–88). 

1988–90-ж. Ысык-Көл облустук Советинин аткомунун төрагасы. 

Кыргыз Республикасынын вице-президенти (1991). 

Эмгек Кызыл Туу, «Ардак Белгиси» ордендери менен сыйланган. 
 Булактар 
 Кыргыз тарыхы боюнча кыскача энциклопедия. Бишкек. 2003
Каган

Каган - байыркы кыргыз, түрк, уйгур кагандыктарындагы жогорку башкаруучунун ж-а башкы аскер жетекчисинин наамы (титулу).

 Кыскача таржымакалы 
Каган термини биринчи жолу кытайлык жылнаамаларда 312-ж. окуяларга байланыштуу эскерилет. IV к. ортосунанан тартып Түрк кагандыгынын бийлик ээлери да Каган наам алышкан. Кийин аварлар, Енисей кыргыздары, печенегдер, хазарлар, караханийлер ж. б. түркий элдер мамлекет башкаруучуларын Каган деп атаган. VIII к. акыры IХ к. чейин Киевдик княздар да Каган титулун пайдаланышып, саясат жактан өздөрүн азар кагандарына тең экендигин көрсөтүүгө аракеттенишкен. Феодализм доорундагы түрктөр Каган терминин «хакан», «хан» түрүндө да пайдаланышкан. 

К. наамы хунндар, хазар, булгар, аварларда да белгилүү болгон. Бул наамды 6-к-да уйгур, кыргыз, карлук башкаруучулары кабыл алышкан, император, шахиншахка маанилеш сөз болгон. 8-к-дын акыры– 9-к-дын башынан 13-к-га чейин киевдик княздар да Каган титулун пайдаланышып, саясий жактан өздөрүн Хазар кагандарына тең экендигин көрсөтүүгө аракеттенишкен. Моңгол мамл. негиздеген Темучин (Чыңгыз хан) да ушул наамды кабыл алган. К. термини мусулман булактарында «хан», «хакан» түрүндө кездешет. Изилдөөчүлөр бул термин кытай тилинен кирип, «улуу башкаруучу» дегенди аныктарын белгилешет. Титул жазуу эстеликтеринде антропонимдердин компоненттери катары кездешет: Бумын каган, Ай каган, Боз каган, Билге каган, Барсбек, Барс-бег ж. б.

Монголдордун жапырыгынан кийин Каган термини «Хан» болуп биротоло өзгөртүлгөн.

 Дагы караңыз 
 Хан

 Колдонулган адабияттар 
 Кыргыз Совет Энциклопедиясы: 6 томдук / Башкы редактор А.Табалдиев, Б.Ө.Орузбаева. - Фрунзе: Кыргыз Совет Энциклопедиясынын Башкы редакциясы, 1976-80. – Т. 1-6. - Т.4. 155-157 бб.
 Урстанбеков Б.У., Чороев Т.К. Кыргыз тарыхы: Кыскача энциклопедиялык сөздүк. – Фрунзе: Кыргыз Совет Энциклопедиясынын Башкы редакциясы, 1990. – 288 бет. – (ISBN 5-89750-028-2)
 Мамлекеттик тил жана энциклопедия борбору. Саясат таануу. Энциклопедиялык окуу куралы. – Б.: 2004, ISBN 9967-14-011-9 
 Кыргыз тарыхы боюнча кыскача энциклопедия. Бишкек. 2003

Категория:Саясат тануу
Категория:Даражалар
Категория:Орто Азия тарыхы‎
Санчы Сынчы

Санчы Сынчы - XVII-XVIII - сынчы. 

16-кылымдын аягы 17-кылымдын башында жашаган кыргыз сынчысы. Атасы-Сансыз. Омүрбаяны жонундо так маалымат жок. Бирок эл оозундагы айтылып жүргөн уламыштарга таяна турган болсок, анын солто деген кыргыз уруусунан чыккандыгы айтылып жүрөт. Көргөнүн тартынбай айткан, алдын ала ар нерсени сезе билген кыраакы, баамчыл адам болгон экен. Ошол себептүү эл аны олуя катары коруп, "шайык"(шейх) деп атап койгон. Анын айткан сөздөрү, насааттары толук сакталбаса да, айрымдары эл арасында айтылып жүрөт.
Эл оозунда анын элге ырайымсыз мамиле кылган каардуу хандарды сынаганы да айтылып келет.

Категория:Кыргыз сынчылары
Категория:Тарых
Категория:Кыргыз тарыхы
Мукаш Абдраев

Абдраев Мукаш (5-май 1920-жылы, ОСФСР, Түркстан АССР, Чоң-Жар айылы ― 18-май 1978-жылы СССР, Кыргыз ССР, Фрунзе шаары) ― кыргыз советтик композитор.

 Өмүр баяны 
Кыргыз Республикасынын искусствого эмгек сиңирген ишмери, кыргыз профессионал музыкалык өнөрүнө негиз салгандардан.
1933-ж. Абдраев Кыргыз музыкалык драма театрындагы скрипка классында, 1935-40-ж. Москвадагы Ипполитов-Иванов атындагы музыкалык окуу жайында окуган.

1940-жылы А.И. Чайковский атындагы консерваториянын улуттук студиясына кирген.

1950-жылы профессор С.Н. Василенконун классында Москва консерваториясынын теориялык композитордук бөлүмүн бүтүргөн. Абдраев 1960-жылдан Кыргызстан композиторлор союзунун башкармасынын мүчөсү, 1963-67-ж. ал союздун төрагасынын орун басары, 1967-78-ж. төрагасы болуп иштеген. Абдраевдин чыгармачылык иши 1940-ж. башталган. Абдраев өзүнүн талантын бардык музыкалык жанрларда көрсөтө алган. Кыргыз композиторлорунун ичинен опера жанрында өз алдынча иштеген 1-композитор.

 Чыгармалары 
Композитордун стили кыргыз фольклорунун бай традицияларына негизделген. Хор жанрын өнүктүргөн (мис.: «Кыргызстан жөнүндө ыр», «Компартия», «Ленин — Октябрь», «Кыргызстан жаштары»). Лирикалык обон («Азгырба, мени алдаба», «Студенткага» ж. б.), романстарды («Жалыныңа күйгөмүн», «Сүйгөнүм») жараткан. Анын чыгармаларында кантата, оратория, вокалдык-симфониялык поэмалар жана симфониялык музыка негизги орунду ээлеген. «Жаш жүрөктөр» (1953), «Токтогул» (1956), «Олжобай менен Кишимжан» (1963) операларын, А. Малдыбаев, А. Түлеев менен бирге «Жапалак Жатпасов» (1944), «Курманбек» (1944) драмаларына музыка жазган. Аспаптык пьесалары, күүлөрү бар. Абдраев «Токтогул композитор» (Б. Алагушев менен бирге), «Октябрдын нуру менен» аттуу монографиялардын, 5—6, 7—8-класстар үчүн «Ырдоо» окуу китебинин автору. Көптөгөн обондуу ыр жыйнактары чыккан.
 Сыйлыктары 
Абдраев Кыргыз Республикасынын Токтогул атындагы мамлекеттик сыйлыгынын лауреаты (1974), Эмгек Кызыл Туу жана «Ардак Белгиси» ордендери менен сыйланган. Анын ысымы менен Бишкек шаарындагы № 3 музыкалык жатак мектеп аталган.

 Булактар 
 Чүй облусу энциклопедия. Бишкек-1994-ж.

 Тышкы шилтемелер 
АЙКӨЛ ИНСАН, АТАКТУУ КОМПОЗИТОР
Берчи мага, жарым кашык музыка

Категория:Инсандар
Категория:Маданият
Оромпой тебүү

Оромпай тебүү – кыргыз элинин байыркы замандан бери келе жаткан элдик спорт оюну. Көбүнчө өспүрүм балдар, жигиттер да ойнойт. Оромпай – фарс – тажик тилинде: хам – бүгүү, пай – бут. 

Оюндун тартиби мындай: 
Оюнду баштоо үчүн кеминде төрт – беш улан болушу шарт. Күчүнө, жашына карата уландар эки топко бөлүнөт. Элкин калган уланды чүчү кулакка салышат. Эки топтун башчылары мындай бөлүнүп чыгат да, бири сөөмөйү менен ортонун оозуна салып, шилемейлеп, “ бу сеники, бу меники “ деп белгилеп алат да, элкин балага бирин "кармагын" дейт. Бала кайсынысын кармаса, ошо жакка кошулат. Чоң тегерек сызык чиет. Эки тараптан бирден улан чийинге кирет. Бири – чийиндин ичинде качат. Бири – оң бутун көтөрүп, сол буту менен сороктоп жүрүп, качкан уланды жетип тебиши керек. Эгер жетип тепсе, жеңиш ошонуку. Тебе албай чарчаса, өзү качып бериши керек. Ушул тартип менен экиден кирип ойной берет. Ким качып, ким тебиш керек экендигин белгилөө үчүн, оюн башчылары бөлүнүп чыгып, бири таякты тик кармап, экинчисине ыргытып берет. Кайсы жерден тутамдаса, ошол жерден улам бири тутамдап отуруп башына ким чыкса, ошол тарап кубалайт.
Оромпай оюну жаштарды шамдагайлыкка, чыдамкайлыкка үйрөткөн, денени чыңылтыр кылуунун бир ыкмасы болгон.

Категория:Этнография
Категория:Спорт
Категория:Кыргыз спорту
Категория:Оюндар
Категория:Балдар оюндары
Каримов Сүйүн

Сүйүн Каримов (1910-1971) - коомдук ишмер.

 Өмүр таржымалы 
1910-жылы Гордой айылында кедей-дыйкан үй-бүлөсүндө туулган. Ата-энесинен жаштайынан ажырап туугандарынын колунда чоноет.
1917-1920-жж. Хожент уездинин Драгомир айлындагы жетимдер үйүндө тарбияланат.
1920-1925-жж. Өзбекстандын Анжиан шаарындагы жетимдер үйүндө окуп сабатын жоет. 
1925-1926-жылдары Ташкент шаарындагы Кыргы-Казак пединстутунун даярдоо курсунда окуйт.
1926-1930-жж. Фрунзе шаарындагы педтехникумда окуйт,
1930-1931-жылдары Алай районундагы жетим балдар үйүнүн директору,
1931-1936-жж. Сүлүктүнүн, Шор-Булак, Баткендин Самаркандек, Лейлектин Катыран айылында башталгыч класстын мугалими.

 Иштеген жайлары 
1936-1938-жж. Куршаб районунун Кочкор-Ата, Молотов районунун Пушкин орто мектебинде директор,
1932-1942-жж. Ноокат районундагы "Арал" "Жаны-Ноокат" районундагы "Төө-Моюн" орто мектебинде директор болуп иштейт.
1942-жылдан бери КПССтин мүчөсү.
1943-1946-жылдары Ата Мекен коргоого аттанып Москва, Ленинград аскер округунда, Брянск, экинчи Прибалтика фронтунда женил артиллериялык жана пулемоттук отделениянын командири болуп согушкан. 
1946-жылдын 1-январынан Лейлек районунун Кара-Булак айылындагы Калинин атындагы 7 жылдык мектебине, ошол эле жылы август айында Коргон орто мектебине директор болот.
1948-1967-жылдардын аралыгында Лейлек районунун "Өзгөрүш", "Комсомол", "Эки-Овчу", 8-март мектептеринде мугалим болуп иштеп жүрүп ардактуу эс алууга чыккан.
1971-жылы каза болгон.

Сүйүн Каримовдун өмүрлүк жубайы Гүлү экөө үч уул, үч кызды тарбиялап өстүрүшкөн.

 Сыйлыктары 
Сүйүн Каримов Ата Мекендик согуштун экинчи даражадагы, "Кызыл Жылдыз" ордендери жана бир топ медалдар менен сыйланган. Ошондой эле партиялык, советтик, органдардын, Кыргыз ССРнин агартуу Министирлигинин областтык, райондук Ардак грамоталарына жана баалуу сыйлыктарына татыган.

 Колдонулган адабият 
Г. Мадаминов. Лейлек жана Лейлектиктер тарыхы. Бишкек, 1998-жыл.

Категория:Инсандар
Муратов Эркин

Эркин Муратов (1908-1977) - Кыргызстандын совет эл чарбасынын жооптуу кызматчысы, коомдук ишмер.
 
 Өмүр таржымалы 
1908-жылы Кыргызстандын азыркы Лейлек районуна караштуу аймагында, кедей-дыйкан үй-бүлөсүндө туулган. 11-12 жашында ата-энесин, бир туугандарын басмачылар кырып кеткен соң Кызыл Армиянын Орто Азиядагы 15-кавалериялык полку өз тарбиясына алат.
1926-жылга чейин Фергана өрөөнүндөгү балдар үйлөрүндө тарбияланган.
1926-31-жылдары Ташкент шаарындагы Орто Азиялык В.И.Ленин атындагы аскер окуу жайында окуп, аны ийгиликтүү аяктаган соң
1931-34-жылдары Кызыл Армиянын катарында кызмат кылат.

Өмүр жолу жалан күрөштөн, эмгектен турган Э.М.Муратов 1939-жылдан КПССтин мүчөсү.
1936-39-жылдары Ташкент шаарындагы И.В.Сталин атындагы өнөр жай академиясында окуусун улантып жаткан учурда партия тарабындан Кыргызстанга кызматка которулуп, республикадагы эл чарбасын негиздөөчүүлөрдүн уюштуруучуларынан болгон. Атап айтканда, 1931-41-жылдары Кыргызстандын женил өнөр жай наркомунун орун басары,
1941-43-жылдары Кыргызстандын автомобиль, транспорт, шоссе жолдору боюнча эл комиссары,
1943-44-жылдары республиканын Коммуналдык чарбасынын эл комиссары болуп иштеген.
1945-жылы Э.Муратов республикалык Кыркооппинсоюздун президиумунун төрагалыгына шайланган. 1955-жылы Эл депутаттарынын Фрунзе шаарындагы Свердлов райондук кеңешине депутат болуп шайланган.

Ал республиканын ар кандай эл чарба тармагында жооптуу кызматтарда иштеп жаткан мезгилде өзүнө тапшырылган кайсы тармакты жетектебесин өзүнун билимин жана көп жылдык тажрыйбасын турмушта билгичтик менен колдоно билип, республикабыздын экономикасын өсүшүнө өз салымын кошкон, персоналдык пенсияга чыккандан кийин да профсоюздун тармагында үзүрлүү эмгектенип келген.

Эркин Муратов 1977-жылы Бишкек шаарында каза болгон.
Өмүр жолдошу Разия Муратова, уулу Акылбек Муратов (1953-жылы туулган) жана кыздары Бишкек шаарында жашайт. Бардыгы жогорку билимдүү, ата жолун улантып кыргыз элине кызмат кылууда.

 Сыйлыктары 
Кыргызстандын түштүк аймактарда, Фергана өрөөнүндө, Түркмөнстандын Кара-Кумунда ак интервенттер менен күрөштө эрдиги, жеңиштери үчүн бул региондо биринчилерден болуп Совет өкмөтү тарабынан 16-жашында күжүрмөн ”Кызыл Жылдыз” ордени менен сыйланат. Ошондой эле Орто Азияда биринчилерден болуп “СССРдин ардактуу чекисти” деген наамга татыктуу болгон. 
Э.Муратовтун ак ниет жана үзүрлүү эмгеги өз учурунда жогору бааланып, күжүрмөн “Кызыл Жылдыз”, “Ардак белгиси” ордендерине, көптөгөн медалдарга, Ардак грамоталарга ээ болгон.

 Колдонулган адабият 
Г.Мадаминов. Лейлек жана лейлектиктер тарыхы. Бишкек, 1998-ж.

Категория:Инсандар
Сулайман Күчүков

Сулайман Күчүков Юнусович (1880-1932) Туштук Кыргызстанда Совет бийлигин чындоо учун курошко катышуучу.
Ош уездинин Алай-Гулчо болушунда туулган.Жаш чагында Ташкенде мал базарга келип,атасынан адашып калат. Аны бир башкурт көпөс асырап алып, кийин окууга жашы жеткенде ОренбургдагыНеплюев кадеткорпусуна окууга берет.1911-ж ал корпусту бутуп, поручик наамын алган.Биринчи дуйнөлук согушка катышып,"Озгөчө каармандыгы учун" ордени менен сыйланган жана орус армиясынын штаб-капитаны чинине дейре көтөрүлгөн.Жарадар болуп Кыргызстанга кайтып келгенден кийин Ош шаарындагы мамлекеттик жылкы чарбасынын башчысы болуп иштеген.1918-1919-ж Кызыл Армиянын ыктыярдуу отрядынын, 1920-ж январдан ноябрга чейин кыргыз атчандар дивизионунун, андан кийин полктун командири,Көр-Шермат,Нурмат колбашылардын негизги кчтөрун талкалоого катышкан.Кызыл Туу орденинин ээси.Басмачыларга каршы салгылашта оор жарадар болуп отсавкага чыккан.Кийин жетекчи кызматтарда иштеген. 

 Колдонулган адабияттар 
Урстанбеков.Б,Чороев.Т "Кыргыз тарыхы"энциклопедиялык сөздүк-Б,1990.

Категория:Инсандар
Категория:Кадамжай районунда төрөлгөндөр
Канаат-Шаа

Канат-Шаа (туулган жылы белгисиз — 1863-ж.өлгөн) — Кокон хандыгына кызмат кылган атактуу аскер башчы.
Улуту тажик.1846-1847-ж Түркстан шаарынын акими болуп турган.Ташкентдеги Кокондук бийликтерге моюн сунуудан баш тартып,Бухара хандыгына кетип калган.Кайра Коконго келип 50-жылдардын акыры-60-жылдардын башында бул хандыктын саясий турмушунда көрүнүктүү орун ээлеген. Ташкентдин акими болгон.Чүй кыргыздары орус аскерлерине таянып,1860-августта Кокон хандыгынан Токмок , Пишпек чептерин бошотуп алганда,Канат-Шаа Ташкентден аскер алып келип, бул чептерди кайра караткан.Канат-Шаа Пишпекти алгандан кийин Уч-Алматыдан (Азыркы Алматы аймагы) орус аскерлерин кууп чыгуу үчүн Узун-Агачтын жанындагы салгылашта (1860-ж 18-октябрда) женилип, Пишпекке чегинген.Бул чепте ал 1860-жылдын акырына чейин болгон.Молдо Нияз Мухаммед Хокандинин Тарихи-Шахрухи эмгегинде Канат-Шаанын аталык деген чини болгондугу айтылат.Мусулман жыл санагы (Хижра) боюнча 1279-ж (1862-1863-ж.ж.) Канаат-Шаа Кудаяр хандын тапшырмасы менен Бухара хандыгына барып, ошол жерден өлтүрүлгөн.

 Колдонулган адабияттар 
Урстанбеков.Б,Чороев.Т "Кыргыз тарыхы" энциклопедиялык сөздүк,1990.

Категория:Инсандар
Гапыров Абазбек

Инсандын Өмүр таржымалы 
Сүлүктү шаарында 1958-жылдын 28-августунда кызматчынын үй-бүлөсүндө туулган. 1956-70-жылдары Сүлүктү шаарындагы №4-мектепте окуган. 1970-жылы атасы Лейлек районунун Андарак айлына кызматка которулгандыгына байланыштуу ал билим алуусун "Искра" атындагы мектепте улантткан. 1972-75-жылдары Ош шаарындагы В.Терешкова атындагы мектеп-интернатта окуйт.

1970-жылы КМУну бүтүп, "айыл чарбасындагы бухгалтердик эсеп" адистигине ээ болгон. Ошол эле жылы Кыргыз ССРинин Баалар боюнча Мамлекеттик комутетине иштөө менен эмгек чыйырын баштаган. Бул жерде ал 1988-жылга чейин экономист, жетектөөчү экономист, бөлүмдүн началниги болуп иштейт. 1988-94-жылдары Кыргыз ССРинин Мамилекеттик Пландоо комитетинин Баалар башкармасынын АПК бөлүмүнүн башчысы, башкарма начальниги, төраганын биринчи орун басары болгон. (Бул жылдары комитет бир нече ирет кайрадан уюуштурулган).

Азыркы кезде кайра түзүлгөн монополияга каршы саясат боюнча Мамилекеттик департаменттин Башкы директорунун орун басары болуп иштөөдө.

Үй-бүлөлүү, эки баласы бар.

Кызматты максат менен Түркия, Япония, АКШ, Словенияда болгон. 
 Колдонулган адабият 
 Г.Мадаминов "Лейлек жана Лейлектиктер тарыхы". Бишкек 1998-жыл

Категория:Инсандар
Кужело Эрнест Францевич

Кужело Эрнест Францевиц (1890-1934) - Орто Азияда Совет бийлигин орнотуу үчүн күрөшүүчүсү.

Ал (1890, Австрия-Венгрия, Кутенберг шаары — 1934, Николаев шаары) — Түркстан АССРиндеги Граждандык согуштун баатыры, СССРде социалисттик курулушка активдүү катышкан. Улуту чех. 1918-жылдан КПСС мүчөсү. 1914-ж. орус армиясына өз ыктыяры менен өтүп, чех-словак корпусунда революциячыл иштерди жүргүзгөн. Бобруйск жумушчу жана солдат депутаттар советинин председатели, ошол эле мезгилде Советтик аскер секциясынын председатели (1917). 1918-жылы августта Кокондогу чет өлкөлүк коммунисттер камитетинин председатели, З-Интернационал атындагы бириккен отряддын командири. 1919-жылы сентябрда Анжиян-Ош согуш районунун командачысы, декабрдан Фергана өзүн чө атчандар бригадасынын командири 1920—21-жылдар М. В. Фрунзенин буйругу боюнча корпусунун командачылыгы менен Фергана атчандар бригадасы басмачыларды, Бухара эмирдигинин аскерлерин жана контрреволюциячыларды талкалоого катышкан. 1921—23-жылдары 1-Фергана ай- мактык атчандар полкуна, Ош уездинин Өзгөн-Алай тоолуу районунда тапшырма менен жүргөн өзгөчө бөлүктөргө командалык кылган. 1924-жылдан СССР революциячыл аскер советинде, Бүткүл россиялык эл чарба советинде жооптуу кызматтарда иштеген. Николаев кеме куруу заводунун директору. Ленин ордени, эки Кызыл Туу ордени менен сыйланган. 1914-ж орус армиясына өз ыктыяры менен туткунга түшүп,чех-словак корпусунда революциячыл иштерди жүргүзгөн. Бобруйск жумушчу жана солдат депутаттар советинин төрагасы, 1918-ж августтан Кокондогу чет өлкөлүк коммунисттер комитетенин төрагасы, 1919-ж декабрдан Ферганага өзүнчө атчандар бригадасынын командири болгон.

 Колдонулган адабияттар 
 Урстанбеков.Б,Чороев.Т "Кыргыз тарыхы"энциклопедиялык сөздүк-Б,1990.

Категория:Инсандар
Категория:Коом
Категория:Европа
Категория:Кыргызстан
Категория:Туулгандар 1890-жылы
Категория:Өлгөндөр 1934-жылы
Категория:Чехия
Флакстадёя

Флакстадёя 220px
|-
|align="center" bgcolor="red" colspan=2 style="font-size: small" |Жалпы маалымат
|-
|colspan=2 style="text-align:center;" |
|-
|Өлкө: || Норвегия 22px|border|Норвегия желеги
|-
|Аймагы: || Лофотен аралдары
|-
|Аянты: || 110 км²
|-
|Расмий аталышы: || Flakstadøya
|-
|Калкы: || 
|-
|Телефон коду: || 
|-
|Бийик чокусу: || 931 м
|-
|Расмий сайты: || 
|-
|colspan=2 style="text-align:center; color:blak" | Флакстадёя картада 220px

Флакстадёя (Flakstadøya) — Флакстад биргелештигине кирген арал, Нурланн Норвегияда жайгашкан. Лофотен аймагында.

Арал Кокерн аркылуу Москенесёй жана Вествогёй аралдары менен биригип турат, мындан сырткары аралдарды суу астындагы Наппстраум тунели бириктирет.

Аралда Рамберг шаарында, биргелештиктин административдик мекемеси жайгашкан, ошондой эле эл жыш жайгашкан Фледванг, Нюсфьорд, Сунн, Виктен и Напп шаарлар бар.

 Кошумча маалымат 

Категория:Аралдар
Категория:Норвегия
Пантусов, Николай Николаевич

thumb|Николай Пантусов (1849-1909).

Пантусов Николай Николаевич (1849-1909) - орусиялык түрколог, археолог, чыгыш элдеринин тарыхый мурастарынын изилдөөчүсү.

 Кыскача өмүр баяны 

Н.Н.Пантусов Николаев шаарында туулган.

1871-ж Петербург университетин бүтүргөн. 

1872-жылдан 1908-жылга чейин Түркстан жана Жети-Суу генерал-губернаторлугунда ар кыл кызматтарда иштеген.

 Ишмердиги 
1885-ж Чүй боорундагы нестариан көрүстөндөрүнөн сирия-түркий жазмалары бар таштарды тапкан жана Молдо Нияз Мухаммед Хокандинин "Тарих-и Шахрухи" эмгегинин фарсыча тексттин жарыялаган.

1886-жылдан Россиялык археология коомунун мүчөсү.

Алгачкылардан болуп Кокон хандарынын архивин изилдеген.

Жети-Суудагы тарыхый эстеликтердин фото сүрөттөрүн калтырган,ошондй эле чыгыш элдеринин бир катар тарыхый жазма даректерин элден чогулткан.

1905-ж Молдо Муса Сайраминин "Тарих-и аминийе" деген уйгурча эмгегинин тексттин жарыялаган.

Пантусов жыйнаган Анжиян көтөрүлушчулорунун 1898-жылдагы Жети-Сууга тараткан чакырык кагаздары да зор тарыхый мурастардын бири.

 Эмгектеринин тизмеси 
 Н. Н. Пантусов. Древности Средней Азии. — Казань: типо-лит. ун-та, 1897—1902.
 Пантусов Н. Н. Образцы таранчинской народной литературы. Тексты и переводы. Казань, 1909.
 Пантусов Н. Н. Таранчинские песни. СПб. Типография Императорской академии наук. 1890 г. 154 с. + 6 л.
 Н. Пантусов, Город Алмалык и Мазар Туглук Тимур хана. // «Кауфманский сборник, изданный в память 25 лет, истекших со дня смерти покорителя Туркестанского края, генерал-адъютанта К. П. фон-Кауфмана I-го.», Москва 1910, стр. 161—188.
 

 Ал тууралуу адабият 
 Самойлович А. Н., Хивинская сатира на казах-киргизов (посвящается памяти Н. Н. Пантусова), «Уч. зап. Восточного отделения Русского археологического общества», т. 10, СПб., 1910.
 Кононов А. Н., Биобиблиографический словарь отечественных тюркологов, М., 1974.
 А. Г. Серткая. Жизнь и деятельность Н. Н. Пантусова. Библиографический список трудов 
 Пантусов Николай Николаевич // Энциклопедия Алматы 
 Бахтыбаев М. М. Международный казахско-турецкий университет им. Х. А. Ясави. Исследовательская деятельность Н. Н. Пантусова в Семиречье
 Русский Библиофил 
 Русский Биографический Словарь

 Интернеттеги шилтемелер 
 http://old.kpfu.ru/f16/bin_files/32.pdf 
 

Категория:Археологдор
Категория:Түркологдор‎
Категория:Кыргыз тарыхы
Категория:Бишкек
Категория:Туулгандар 1849-жылы‎
Категория:Өлгөндөр 1909-жылы
Категория:Орусия
Категория:Кыргыз таануу
Категория:Борбордук Азия
Рүстөм Анарботоев

Рүстөм Анарботоев - коомдук ишмер.

 Өмүрү жана аткарган кызматтары 
Лейлек районунун Исфана айылдык кеңешине караштуу Беш-Бала айылында 2-сентябрь, 1954-жылы Самат атындагы орто мектебине 1-класска барып,
1961-жылдан Ала-Булак районуна караштуу Шакафтар мектеп-интернатында окуп,
1965-жылы орто билимге ээ болгон.
1966-1969-жылдары Советтик Армиянын катарында кызмат өтөгөн.
1969-1974-жылдары Фрунзе шаарындагы Скрябин атындагы айыл чарба институнун ветеранария факультетинде окуган.
1975-1980-жылдары Лейлек райондук бөлүмдө начальниктин орун басары, начальник болуп иштеген.
1980-жылдын Май айынан Лейлек райондук партия комитетине,
1980-1985-жылдары Ош областынын партиялык комитетинин инструктору болгон.
1985-1990-жылдары Кыргызстан КП Борбордук Комитетинин уюштуруу бөлүмүндө инспектор болуп иштеген.
1990-1991-жылдары эл депутаттарынын Лейлек райондук аткаруу кеңешинин төрагасы,
1991-1992-жылдары эл депутаттарынын Лейлек райондук кенештин төрагасы.
1992-1995-жылдары Лейлек райондук мамлекеттик адиминистрациянын башчысы.
1995-жылдын январь айынан баштап бүгүнкү күнгө чейин Кара-Суу районунун мамлекеттик администрациясынын башчысы болуп иштеп жатат.
1991-1995-жылдары эл депутаттарынын Ош областтык кеңештин депутаты болуп шайланган.
Кайсы кызматта болбосун ак ниет, таза уйуштуруучулук менен иштеп, кичи пейил, адамгерчиликтүү касиетине ээ.
5 баланын атасы.

 Колдонулган адабият 
Г.Мадаминов. Лейлек жана лейлектиктер тарыхы. Бишкек, 1998-ж.

Категория:Инсандар:Кыргызстан